Օրանժ Արմենիա

«Օրանժ Արմենիա», հեռահաղորդակցման նախկին ընկերություն Հայաստանում, ֆրանսիական «Orange S. A.» ընկերության ստորաբաժանում։ Հանդիսացել է Հայաստանում բջջային կապի լիցենզիա ունեցող երեք ընկերություններից մեկը։ Ներկայացրել է բջջային կապի (GSM (3G)), լայնաշերտ ինտերնետի և բջջային հեռուստատեսության ծառայություններ։ Եղել է Հայաստանում առաջին օպերատորը, որը թողարկել է HD Voice տեխնոլոգիան։ Ծածկույթը հասանելի է եղել Հայաստանի տարածքի 95%-ի վրա։ 2014 թվականի դրությամբ ունեցել է շուրջ 501 000 ակտիվ բաժանորդ։

Ունեցել է 3 հեռախոսային կոդ՝ 55, 95 և 41 (միջազգային ֆորմատով +374 55 XXXXXX, +374 95 XXXXXX, +374 41 XXXXXX)։

Ըստ 2012 թվականի ամռանն անցկացված հարցումների՝ ընկերությունը Հայաստանի լավագույն ինտերնետ-պրովայդերների ցանկում զբաղեցնում էր երկրորդ տեղը։

2015 թվականին Յուքոմը ձեռք է բերել Օրանժ ընկերության 100% բաժնետոմսերը՝ այդպիսով դառնալով նաև շարժական կապի ծառայություններ մատուցող օպերատոր։

Ծանոթագրություններ

Արտաքին հղումներ
 Օրանժի պաշտոնական կայք 
 Յուքոմի պաշտոնական կայք

Բջջային օպերատորներ
Հայաստանի հեռահաղորդակցական ընկերություններ
Հայաստանի Ինտերնետ պրովայդերներ
2009 հիմնադրված ընկերություններ
2016 կազմալուծված ընկերություններ